

### MEDLEMSINFO

## RÅDE ARBEIDERPARTI

**Desember 2019**

**Innlegg fra styreleder**

Hei, alle medlemmer av Råde Ap.  
2019 går mot slutten og julehøytiden nærmer seg med stormskritt.  
Etter et litt nedslående valgresultat tidligere i høst, fikk vi sent i november det triste budskapet om at ett av våre mangeårige aktive medlemmer, Odd Reidar Gretland, brått var gått bort. Mange gode ord ble forkynt i en fullsatt Råde kirke, og jeg vil her benytte anledningen til å takke også for hans gode virke for Råde Ap. Våre tanker går til hans nærmeste familie, i det vi lyser fred over hans gode minne.  
  
Før jeg nå overlater pennen til vår nye gruppeleder vil jeg også benytte anledningen til å takke alle våre medlemmer for den støtten som ligger i nettopp det.  
  
Takk derfor, for ditt medlemskap og støtte i året som har gått!  
Med ønske om en fredfull og god jul, til alle som én, og et godt nytt år i 2020.

Vennlig hilsen

Jarle Tranøy  
Leder Råde Ap



**Julehilsen fra gruppeleder**

Hei alle sammen, nå er snart 2019 historie, det har vært et år med valgkamp som ikke gikk som vi håpet, men det skal jo litt til og hamle opp med René og Johan Edvard, to staute Rådeguttær.  Det har vært mye å sette seg inn i, både som ny i Rådepolitikken og som gruppeleder, mange nye mennesker og bli kjent med og mange nye oppgaver som skal løses.

Sist torsdag var siste kommunestyremøte i år, der la vi frem et budsjettforslag sammen med MDG hvor vi ba om penger til å starte arbeidet med omsorgsboliger i Saltnes, og til søskenmoderasjon mellom barnehagen og SFO, dette er saker vi gikk til valg på men ikke får gjennomslag for i denne budsjettrunden.

Nå er det julefeiring snart og vi skal senke skuldrene og nyte noen rolige dager sammen med de vi ønsker og være sammen med.

Jeg ønsker dere alle sammen en riktig god jul og et godt nytt år.

Håper vi ses.

Julehilsen fra

Bente Pedersen

Gruppeleder Råde Arbeiderparti

**Viktige datoer**

|  |  |
| --- | --- |
| 23.01.20 kl. 18.30 | Gruppemøte |
| 06.02.20 kl. 17.30 | Styre- og gruppemøte |
| 05.03.20 kl. 18.30 | Gruppemøte |
| 07.03.20 kl. 17.00 | Årsmøte Råde AP |
| 26.03.20 kl. 17.30 | Styre- og gruppemøte |
| 28.03.20 kl. 09.00 | Årskonferanse Østfold AP |
| 01.05.20 kl. 09.00 | 1. mai Bøndenes Hus |
| 26.05.20 kl. 18.30 | Gruppemøte |
| 04.06.20 kl. 17.30 | Styre- og gruppemøte |

Gruppemøter som sammenfaller på samme dag som styremøter, starter kl. 18.30.



**Kunngjøring**

**Årsmøte Råde Arbeiderparti 2020**

Det innkalles med dette til årsmøte i Råde Arbeiderparti lørdag 7. mars 2020 kl. 17.00 – 19.00 på Grendehuset i Saltnes.

Dagsorden:

1. Konstituering
2. Årsberetninger
3. Regnskap og budsjett
4. Innkomne forslag
5. Valg

Frist for forslag til årsmøtet er 22. februar 2020.

Forslag sendes [jatran@online.no](mailto:jatran@online.no).

I etterkant av årsmøtet blir det sosial samvær, mer informasjon om dette kommer.

Vel møtt!

